На основу члана 32. Закона о локалној самоуправи („Сл. гласник РС“ бр. 129/07, 83/14-др. закон, 101/16-др. закон, 47/18 и 111/21-др.закон), члана 40. и 152. Статута општине Владичин Хан („Сл. гласник града Врања“, бр. 7/24-пречишћени текст) и члана 16. став 2. Одлуке о отуђењу, давању у закуп, прибавању и размени грађевинског земљишта у јавној својини општине Владичин Хан („Сл. гласник грaда Врања“ бр. 6/16, 43/16 и 28/17), Скупштина општине Владичин Хан, на седници одржаној дана 7. марта 2025. године, донела је

**Р Е Ш Е Њ Е**

**О ФОРМИРАЊУ КОМИСИЈЕ ЗА СПРОВОЂЕЊЕ ПОСТУПАКА ОТУЂЕЊА, ДАВАЊА У ЗАКУП, ПРИБАВЉАЊА И РАЗМЕНЕ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ ВЛАДИЧИН ХАН**

**I**

Овим решењем, на период од 4. године, формира се Комисија за спровођење поступака отуђења, давања у закуп, прибављања и размене грађевинског земљишта у јавној својини општине Владичин Хан, у следећем саставу:

1. Милош Стојановић- председник;
2. Горан Илић- члан;
3. Катарина Радовановић- члан;
4. Милош Јовановић- члан;
5. Марија Андрејевић– члан.

**II**

Задатак Комисије је спровођење поступака отуђења, давања у закуп, прибављања и размене грађевинског земљишта у јавној својини општине Владичин Хан, расписивање и објављивање огласа за отуђење односно давање у закуп грађевинског земљишта прикупљањем понуда или јавним надметањем, отварање приспелих понуда, разматрање и оцена понуда, спровођење поступка јавног надметања, спровођење поступка непосредне погодбе код прибављања земљишта и спровођење поступка размене земљишта када је један од власника на грађевинском земљишту општина Владичин Хан, састављање записника о спроведеним поступцима и достављање извештаја Општинском већу општине Владичин Хан.

**III**

Административно-техничке послове за потребе Комисије обављаће стручне службе Општинске управе oпштине Владичин Хан.

**IV**

Ступањем на снагу овог решења престаје да важи решење број 06-87/20/20-I од 06.12.2020. године.

**V**

Ово решење ступа на снагу даном објављивања у Службеном гласнику града Врања.

**СКУПШТИНА ОПШТИНЕ ВЛАДИЧИН ХАН**

**Број 06-34/8/25-I**

**Дана 07.03.2025.године**

**ПРЕДСЕДНИЦА,**

**Данијела Поповић**